சென்னை முதன்மைக்கல்வி அலுவலரின் செயல் முறைகள், சென்னை-08

ந,கஎண்,9449 /அ5/2021 நாள் 19.01.2022

|  |  |
| --- | --- |
| பொருள் | 2021-2022 ஆம் கல்வியாண்டிற்கான பத்தாம் வகுப்பு மற்றும் மேல்நிலை முதலாம் ஆண்டு பொதுத்தேர்வுகள்- பள்ளி மாணவர்கள் பெயர்ப்பட்டியல் EMIS விவரங்களின் அடிப்படையில் தயாரித்தல் – மாணவர்கள் விவரங்கள் பதிவேற்றம் செய்தல் மற்றும் தேர்வுக்கட்டணம் செலுத்துதல் – கூடுதலாக கால அவகாசம் வழங்குதல் - தொடர்பாக |
| பார்வை | சென்னை -06 அரசுத்தேர்வுகள் இயக்குநரின் கடித ந..க.எண் 019373/எப்1/ 2021 நாள் 19.1.2022 |

பார்வையில் காணும் அரசுத்தேர்வுகள் இயக்குநர் அவர்களின் செயல்முறைகள் இத்துடன் இணைத்து அனைத்து வகைப்பள்ளி தலைமையாசிரியர்கள்/முதல்வர்களுக்கு அனுப்பப்படுகிறது 2021-2022 ஆம் கல்வியாண்டிற்கான பத்தாம் வகுப்பு மற்றும் மேல்நிலை முதலாம் ஆண்டு பொதுத்தேர்வுக்கு பள்ளி மாணவர்கள் பெயர்ப்பட்டியல் தயாரிப்பதற்கு EMIS விவரங்களின் அடிப்படையில் பதிவேற்றம் செய்யுமாறும் அரசுத்தேர்வுகள் இயக்கககம் தெரிவித்துள்ள விவரங்களின் தற்பொழுது மாணவர்களின் **விவரங்களை 4.01.2022 ( செவ்வாய்க் கிழமை ) பிற்பகல் 02,00 மணி முதல் 19.01.2022 (புதன்கிழமை) வரையிலான நாட்களில் அரசுத்தேர்வுகள் இயக்கக இணையதளத்திற்குச் (** [**www.dge.tn.gov.in**](http://www.dge.tn.gov.in)**)** சென்று மாணாக்கரது விவரங்கள் இணையதளம் மூலம் பதிவேற்றம் செய்யவேண்டும் என அரசுத்தேர்வுகள் இயக்ககம் தெரிவித்துள்ளது. **எனவே 4.01.2022 ( செவ்வாய்க் கிழமை ) பிற்பகல் 02,00 மணி முதல் 19.01.2022 (புதன்கிழமை) காலத்திற்குள் இப்பணியினை முடிக்குமாறு அனைத்து வகைப் பள்ளித் தலைமையாசிரியர்கள் / முதல்வர்கள்** கேட்டுக்கொள்ளப்பட்டது. மேலும் இப்பணியினை சில பள்ளிகள் முடிக்காததால் அரசுத்தேர்வுகள் இயக்ககம் மாணவர்களின் விவரங்களை இணையதளம் மூலம் பதிவேற்றம் செய்ய **மேலும் காலஅவகாசம் 31.01.2022 நீட்டிப்பு** செய்து வழங்கப்பட்டுள்ளது. எனவே அனைத்து வகைப்பள்ளி தலைமையாசிரியர்கள் முதல்வர்கள் இப்பணியினை விரைந்து முடிக்குமாறு கேட்டுக்கொள்ளப்படுகிறார்கள்.

மாவட்டக்கல்வி அலுவலர்கள் தங்கள் ஆளுகைக்குட்பட்ட அனைத்து வகைப் பள்ளித் தலைமையாசிரியர்கள் / முதல்வர்களுக்கு தெரிவித்து, 31.01.2022 அன்றுக்குள் இப்பணியினை முடிக்க அனைத்து வகைப் பள்ளித் தலைமையாசிரியர்கள்/ முதல்வர்களுக்கு அறிவுறுத்தமாறு அனைத்து மாவட்டக்கல்வி அலுவலர்கள் கேட்டுக்கொள்ளப்படுகிறார்கள்.

இணைப்பு. அரசுத்தேர்வுகள் இயக்குநரின் கடிதம் . ஒம்/-

முதன்மைக்கல்வி அலுவலர்

சென்னை

பெறுநர்

1. அனைத்துவகைப்பள்ளித்தலைமையாசிரியர்கள் / முதல்வர்கள் சென்னை மாவட்டம்,
2. அனைத்து மாவட்டக்கல்வி அலுவலர்கள். சென்னை மாவட்டம்.
3. கல்வி அலுவலர், பெருநகர சென்னை மாநகராட்சி சென்னை -03.